
Felhívás
2025. évi jártasság vizsgálati program: „Nagyteljesítményű mérőberendezések helyszíni vizsgálatai” vizsgálatok területén

Célkitűzés, fő feladatok: 
A VIA-S Kft. Jártassági Iroda (továbbiakban: JI) meghirdeti az építőipar területén laboratóriumi vizsgálatokat végző személyek, szervezetek, vállalkozások számára nagyteljesítményű mérőberendezések
-Útburkolat felületének tulajdonságai Laser elven működő (RST)
-Útburkolat felűletének csúszásellenállása (SCRIM, ASFT)
-Útpályaszerkezetek Teherbírása (KUAB-FWD-CURVIA-LACROIX-DynaTest-Laseres berendezés)
-Útburkolatijelek nappali és/vagy éjszakai láthatósága (ECODYN, RMT)
helyszíni vizsgálatok témakörben a 2025 évi jártasság vizsgálati programot, a jártasság igazolása érdekében.
A kiértékelés során a vizsgálóberendezés által mért különféle paraméterek külön kerülnek kiértékelésre és a Jelentésben illetve az Igazoláson az elért eredmények külön szerepelnek.
A jártasság vizsgálati programot a JI az (MSZ) EN ISO/IEC 17043 szabvány szerint szervezi, rendezi és értékeli.
A jártassági vizsgálatot szolgáltató neve, címe:
VIA-S Kft. Jártassági Iroda
Székhely:H-1221 Budapest, Leányka utca 5.
Iroda és levelezés: H-2030 Érd, Bikszádi utca 6.
Telefon:	+36 1 248 1931
Fax:		+36 1 248 1932
e-mail:	jartassagi.iroda@via-s.hu; 	via-s@via-s.hu
Honlap: 	www.via-s.hu
A VIA-S Kft. Jártassági Iroda a NAH által NAH-8-0006/2024 számon akkreditált jártassági vizsgálatot szervező szervezet.
Jártassági rendszert koordináló személyek:
név, beosztás: Horváth Viktória  - Jártassági Iroda vezető	Szabó-Csicsai Tina- koordinátor
telefon:		+36 20 220 3073					+36 20 317 7040 
e-mail:		jartassagi.iroda@via-s.hu				
A jártassági vizsgálati programban való részvétel feltételei
A jártassági vizsgálati programban valamennyi jelentkező vállalkozó részt vehet, ha:
· rendelkezik a meghirdetett vizsgálatok elvégzéséhez szükséges személyi feltételekkel,
· rendelkezik a meghirdetett vizsgálatok elvégzéséhez szükséges tárgyi feltételekkel,
· a jelentkező mérése visszavezethető (a vizsgálathoz használt eszközök kalibráltak és a mérési bizonytalanság ismert).
A fenti feltételek teljesülését a laboratórium képviselője a jelentkezési lap aláírásával igazolja.
Minimális részvételi létszám:
Jártassági vizsgálat indításához szükséges minimális létszám nincs meghatározva
A jártasság vizsgálati program során felmerülő főbb hibaforrások:
A résztvevők  oldaláról felmerülő főbb hibaforrások elkerülése végett a jártassági vizsgálati vizsgálandó szakaszok listájával együtt átadásra kerül egy útmutató, amelyet a résztvevőknek maradéktalanul be kell tartani.
A résztvevők egymástól való függetlensége, az eredmények meghamisításának megakadályozása. A jártasság vizsgálati programban való részvétel etikai szabályai
A jelentkezési lap és a szerződés aláírásával a résztvevő laboratóriumok felelősséget vállalnak a vizsgálatok elvégzésének és a vizsgálati eredmények tisztaságáért.
A laboratóriumok a vizsgálati eredményeiket a JI által rendelkezésükre bocsátott eredménybekérő táblázatban adják meg a vizsgálati jegyzőkönyvek elektronikus beküldésével együtt. 
A táblázatok értékelésbe történő bevonásának feltétele annak hiánytalan kitöltése, a mérési és számított értékek a szabványban megadott módon történő közlése. A hiányos vagy nem megfelelően kitöltött táblázatok visszaküldésre kerülnek még az értékelés előtt.
A részvétel etikai szabályai:
· A mérést a résztvevő laboratórium saját eszközeivel, saját személyzetével hajtja végre a JI által előírt időpontban,
· A résztvevő laboratórium a mérést a kiírt módszerrel és ismétlési számmal végzi el,
· Az eredményeit nem közli és nem egyezteti további résztvevő laboratóriummal/laboratóriumokkal sem írásban, sem szóban.
A jártasság vizsgálati program bemutatása
A programban szereplő vizsgálatok részletes leírását (vizsgálandó paraméterek és a díjtételek) jelen felhívás 1. számú melléklete tartalmazza, amely elérhető a JI honlapján a jelentkezési lappal együtt. A jelentkezési lapon dőlt betűvel szerepelnek azok a vizsgálatok, amelyek a még akkreditálandó (a JI akkreditálással nem rendelkezik) területekhez tartoznak.
A jártasság vizsgálati program ütemterve:
· A jelentkezési felhívás kiküldése (közzététele a www.via-s.hu honlapon):
2025. január 25.
· A jelentkezés határideje és módja:
2025. február 28. a jelentkezési lap kitöltésével és visszaküldésével.
· A szerződések aláírásának és érvénybe lépésének határideje:
2025. március 31.
A szerződés aláírásával a jelentkező tudomásul veszi, hogy a VIA-S Kft. jogosult a részvételi díj  50%-ának kiszámlázására. A 2. részszámla ellenértékének kiegyenlítése a jártasság vizsgálaton történt részvétel után, a számla kiegyenlítése a kiértékelés  feltétele.
· A jártasság vizsgálatok végzése: 
2025. május 19 és 2025. május 31 között  kb 2 hetes időintervallumban időjárási viszonyoktól függően Magyarországon – a pontos helyszínt késöbb pontosítjuk. 
· A vizsgálati eredmények megküldési határideje a JI által megküldött táblázatban a vizsgálati eredményeket tartalmazó mérési feljegyzésekkel együtt (mérési lap, vizsgálati jegyzőkönyv) elektronikus úton:
2025. június15.

A jelentkezett vállalkozásoknak a helyszíni mérések eredményeit a Nagyteljesítményű helyszíni-2025.xls táblázatban – a mérésekről kiállított mérési feljegyzésekkel együtt –2025. június 15-ig el kell küldenie a Jártassági Irodának e-mail üzenetben.
· A résztvevő laboratóriumok által beküldött vizsgálati eredmények feldolgozási határideje: 
2025. július 15.
· Jártassági Jelentés kiadásának határideje:
2025. július 31
A Jártassági Jelentésben szereplő kód feloldását (mely a laboratóriumot azonosítja) a külön értesítésben kapja meg a laboratórium.
· Jártassági Jelentés kiadásának határideje:
2025. július 31.
A Jártassági Jelentésben szereplő kód feloldását (mely a laboratóriumot azonosítja) a külön értesítésben kapja meg a laboratórium.
Egységes eredményközlő űrlap:
A JI biztosítja a résztvevő laboratóriumok számára az egységes eredményközlést, úgy, hogy minden résztvevő laboratórium számára elektronikusan rendelkezésre bocsátja, valamint a www.via-s.hu honlapon is elérhetővé teszi az Eredményközlő táblázatot.
a) A kijelölt érték eredete, metrológiai nyomon-követhetősége, mérési bizonytalansága:
A vizsgálatok során direkt célérték nem állapítható meg, így a résztvevő laboratóriumok egyedi értékéből kapott átlag érték a feltételezett célérték.
A vizsgálatok kijelölt értékét JV esetén a 3. számú Eljárási utasításban részletezett módszerrel a Grubbs teszt (szélsőérték keresés) elvégzése után „bennmaradó” vizsgálati eredmények középértékeként becsüljük, ILC esetén a laboratóriumok által közölt eredmények középértékeként becsüljük.
Az ISO 13528 7.2. szerint a célérték mérési bizonytalanságának meghatározását az alábbi képlet alkalmazásával értékeljük.
,
ahol: 	uchar: a JV-ot jellemző mérési bizonytalanság,
uhom: minta inhomogenitásából keletkező mérési bizonytalanság,
utrans: minta szállításából keletkező mérési bizonytalanság,
ustab: minta időbeli változásából (stabilitásából) keletkező mérési bizonytalanság.
Homogenitás mérési bizonytalansága (uhom): az egyes paraméterek ismételhetőségi szórásának átlagaként kerül meghatározásra.
Homogenitás vizsgálattal nem jellemzett vizsgálati paraméterek esetén a vizsgált paraméterek JV szórása és a homogenitás szórás százalékos arányából becsüljük a homogenitás mérési bizonytalanságát. A mérési bizonytalanság a jelentés egy mellékletében feltűntetésre kerül.
A résztvevők teljesítményének értékelésére szolgáló kritériumok:
A résztvevők teljesítményének statisztikai osztályzata az (MSZ) EN ISO/IEC 17043 szabvány B mellékletének B.4.1. szakaszának c/1 pontja szerint kerül meghatározásra (z tényező). 
A laboratórium működésének értékelését a Nemzeti Akkreditáló Hatóság akkor tartja megfelelőnek (elfogadhatónak), ha a laboratórium eredményei a jártassági vizsgálaton a következő feltételeknek megfelel: – egyetlen mérendő mennyiségnél sem fordul elő nem kielégítő eredmény (3<|z|),
 – a bizonytalan (megkérdőjelezhető) eredmények száma 20%-nál kevesebb (2<|z|<3, 20%-nál kevesebb esetben fordul elő). 


b) A résztvevő laboratóriumoknak visszaküldendő adatok és információk:
A JI jelen felhívást, valamint a jártassági vizsgálati programra történő jelentkezéshez szükséges fájt e-mail üzenetben, valamint honlapján is közzéteszi.
A JI a résztvevő laboratóriumok által visszaküldött eredmények értékelését követően az alábbi dokumentumokat adja ki:
I.  Jártassági jelentés: 
A jártasság vizsgálati program lezárásaként kerül kiadásra. A JI ebben a dokumentumban foglalja össze a jártasság vizsgálati programra vonatkozó valamennyi információt az (MSZ) EN ISO/IEC 17043 szabvány követelményeinek megfelelően. A jelentés szerves részét képezi a minták homogenitására vonatkozó információk, a vizsgálati szabványonként/eljárásonként a laboratóriumok összesített értékelése, valamint ahol értelmezhető a grafikus értékelés és megjelenítés. 
A jártassági jelentés része továbbá az egyes résztvevő laboratóriumok egyedi eredményeinek közlése. (A JI listába szedi a laboratórium által beküldött vizsgálati szabványonként és/vagy vizsgálati eljárásonkénti egyedi eredményeihez tartozó „z” értékeket.)
II. Részvételi igazolás:
A részvételi igazolás az egyes résztvevő laboratóriumok egyedi eredményeinek közlése. (A JI listába szedi a laboratórium által beküldött vizsgálati szabványonként és/vagy vizsgálati eljárásonkénti egyedi eredményeihez tartozó „z” értékeket.)
Az igazolás magyar, illetve igény szerint angol nyelven készül.
c)  Vizsgálati eredmények és levont következtetések nyilvánossága:
A JI a Jártassági Jelentést letölthető formátumban a honlapján közzéteszi, amelyben a laboratóriumok neve nem, csak kódszámuk szerepel az értékelő táblázatokban. A Jártassági Jelentésben szereplő kód feloldását - amely a laboratóriumot azonosítja – minden résztvevő laboratórium egyedileg, külön értesítésben kap meg. A kódszámok alapján a laboratórium csak a saját eredményeit tudja azonosítani.
d)  Elveszett vagy sérült vizsgálati tételek cseréje, pótlása:
A meghirdetett vizsgálatoknál ez a pont nem értelmezhető
Kapcsolattartás
A vizsgálatok lehetséges időpontjáról és helyszínéről, valamint a vizsgálatok elvégzésével kapcsolatos kiegészítő információkról és a beküldött eredmények kiértékelésével kapcsolatos információkról. Illetve az előbb felsorolt információkat honlapján a Hírek menüpont alatt is közzéteszi. 
Egyéb ügyekben az elérhetőségeknél/koordináló személyeknél feltűntetett telefonszámokon állunk a laboratóriumok rendelkezésére munkanapokon 9 és 13 óra között.
A felhívás mellékletei:
Jelentkezési lap: Jártassági vizsgálat során meghirdetett szabványok és árak.  



Érd, 2025. január 25.

